Moob Deep dueti a’zosi reper Prodigy olamdan o‘tdi

Prodigy taxallusi bilan tanilgan reper Albert Jonson 43 yoshida Las-Vegasda olamdan o‘tdi. Bu haqda TMZ portaliga tayanib, “RIA Novosti” xabar berdi.

Musiqachi vakilining nashrga ma’lum qilishicha, Jonson bir necha kun oldin kamqonlikning kuchayishi sabab shifoxonaga yotqizilgan. Reper bu kasallik bilan tug‘ilganidan beri aziyat chekib kelgan. Shunga qaramay uning o‘limni aniq sababi hozircha aniq emas.
Prodigy reper Navos (Xevok) bilan birgalikda 1990-yillarda mashhurlikka erishgan Mobb Depp musiqiy duetida qo‘shiq kuylagan. Guruhning “Quiet Storm” hamda “Shook Ones” qo‘shiqlari eng yaxshilaridan hisoblanadi.